stanford-oval/wikipedia huggingface dataset:
แบร์นาร์ ปัสกุอาล

| ข้อมูลส่วนตัว |
| --- | --- | --- | --- |
ชื่อเต็ม:  แบร์นาร์ ปัสกุอาล
วันเกิด:   (1967-04-10) 10 เมษายน ค.ศ. 1967 (57 ปี)
สถานที่เกิด:  โอแบร์วีลีเย ประเทศฝรั่งเศส
ตำแหน่ง:  กองหลัง (แขวนสตั๊ดแล้ว)
ข้อมูลสโมสร
สโมสรปัจจุบัน:  เลออาฟวร์ อาเซ (ผู้ช่วยผู้จัดการ)
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1990–1993 |  อาแอ็ส โบแว |   |   |
| ค.ศ. 1993–1998 |  เลออาฟวร์ อาเซ |  115 |  (0) |
| ค.ศ. 1998–2000 |  ดันดียูไนเต็ด |  48 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แบร์นาร์ ปัสกุอาล (ฝรั่งเศส: Bernard Pascual; 10 เมษายน ค.ศ. 1967 – ) เป็นอดีตนักฟุตบอลชาวฝรั่งเศส โดยเขาทำหน้าที่ในตำแหน่งกองหลัง ปัจจุบันเขาเป็นผู้ช่วยผู้จัดการร่วมกับเลออาฟวร์ อาเซ
ผลงานในระดับอาชีพ

ปัสกุอาลเริ่มอาชีพของเขากับอาแอ็ส โบแว ก่อนจะเข้าร่วมทีมกับเลออาฟวร์ อาเซใน ค.ศ. 1993 ภายหลังจากการทำหน้าที่ห้าฤดูกาลร่วมกับเลออาฟวร์ อาเซ ปัสกุอาลก็ได้ย้ายไปอยู่ร่วมกับทีมดันดียูไนเต็ดของฝั่งสกอต โดยใช้ช่วงชีวิตสองปีอยู่ที่สนามฟุตบอลแทนนาไดซ์ และเขาได้ออกจากทีมดังกล่าวใน ค.ศ. 2000 นอกจากนี้ ปัสกุอาลยังได้เข้าแข่งขันฟุตบอลชายหาดที่ประเทศไทยใน ค.ศ. 2000 ร่วมกับทีมชาติฝรั่งเศส โดยเขาเป็นผู้ยิงประตูร่วมกับผู้ทำแฮตทริกชื่อ อีริค คันโตนา
แหล่งข้อมูลอื่น

แบร์นาร์ ปัสกุอาล at FootballDatabase.eu
แบร์ตาแห่งฮอลแลนด์

| แบร์ตาแห่งฮอลแลนด์ |
| --- | --- |
แบร์ตาแห่งฮอลแลนด์กับพระเจ้าฟีลิปที่ 1 และพระโอรสธิดา ภาพวาดจากมหาพงศาวดารฝรั่งเศส
สมเด็จพระราชินีแห่งชาวแฟรงก์
ดำรงพระยศ: ค.ศ. 1072–1092

ประสูติ: ค.ศ. 1055 วลาร์ดิงเงิน ประเทศเนเธอร์แลนด์
สิ้นพระชนม์: 15 ตุลาคม ค.ศ. 1094 มงต์เตรยล์ จังหวัดปาดกาแล ราชอาณาจักรแฟรงก์
คู่อภิเษก: พระเจ้าฟีลิปที่ 1 แห่งฝรั่งเศส
พระราชบุตร: กงสต็องส์แห่งฝรั่งเศส เจ้าหญิงแห่งแอนติออค พระเจ้าหลุยส์ที่ 6 แห่งฝรั่งเศส
พระราชบิดา: โฟลริสที่ 1 เคานต์แห่งฮอลแลนด์
พระราชมารดา: แกร์ทรูดแห่งซัคเซิน
แบร์ตาแห่งฮอลแลนด์ (ฝรั่งเศส: Berthe de Hollande) หรือ แบร์ตาแห่งฟรีสลันด์ (ฝรั่งเศส: Berthe de Frize) (ค.ศ. 1058 – 30 กรกฎาคม ค.ศ. 1093) เป็นสมเด็จพระราชินีแห่งชาวแฟรงก์จากการอภิเษกสมรสกับพระเจ้าฟีลิปที่ 1 แห่งฝรั่งเศส แบร์ตาแห่งฟรีสลันด์เป็นธิดาของโฟลริสที่ 1 เอิร์ลแห่งฟรีสลันด์ตะวันตกกับแกร์ทรูดแห่งซัคเซิน พระองค์เป็นพระราชมารดาของพระเจ้าหลุยส์ที่ 6 แห่งฝรั่งเศส ต่อมาปี ค.ศ. 1092 พระเจ้าฟีลิปที่ 1 พระสวามี ทรงประกาศหย่ากับแบร์ตา เพื่อเสกสมรสกับแบร์ตราดแห่งมงฟอร์ และโปรดฯให้คุมขังพระนางที่ปราสาทมงต์เตรยล์-ซูร์-แมร์ และสิ้นพระชนม์ลงเมื่อวันที่ 15 ตุลาคม ค.ศ. 1094
พระราชินีแห่งฝรั่งเศส

โฟลริสที่ 1 บิดาของพระองค์ถูกลอบสังหารในปี ค.ศ. 1061 สองปีต่อมามารดาของพระองค์แต่งงานใหม่กับรอแบร์ บุตรชายคนรองของเบาด์วินที่ 5 เคานต์แห่งฟลานเดอส์ รอแบร์กลายเป็นผู้ปกครองของแบร์ตากับพี่น้องอีกหกคน และเป็นผู้สำเร็จราชการแผ่นดินในฟรีสลันด์ตะวันตกจึงทำให้ได้รับฉายาว่ารอแบร์ชาวฟรีสลันด์ ปี ค.ศ. 1071 เดิร์กที่ 5 พี่ชายของแบร์ตาโตเป็นผู้ใหญ่พอที่จะบริหารปกครองฟรีสลันด์ เขาได้รับตำแหน่งเป็นเคานต์แห่งฮอลแลนด์
ปี ค.ศ. 1070 เบาด์วินที่ 6 เคานต์แห่งฟลานเดอส์ พี่ชายของรอแบร์ถึงแก่กรรม ชาวฟลานเดอส์ไม่พอใจริชิลดาแห่งแอโนต์ ภรรยาม่ายของเบาด์วิน รอแบร์แห่งฟรีสลันด์เป็นผู้นำในการปฏิวัติ เขาปราบริชิลดากับอาร์นูล์ฟที่ 3 เคานต์แห่งฟลานเดอส์ บุตรชายของเธอและเข้ายึดลีลล์ ริชิลดาร้องขอความช่วยเหลือจากพระเจ้าฟีลิปที่ 1 แห่งฝรั่งเศสที่ยกทัพมาด้วยพระองค์เอง
วันที่ 22 กุมภาพันธ์ ค.ศ. 1071 รอแบร์ปราบพระเจ้าฟีลิปได้ที่บาวิงโฮฟใกล้กับมองต์แคสเซิล อารนูล์ฟถูกสังหารในสมรภูมิดังกล่าว รอแบร์ชาวฟรีสลันด์ขึ้นเป็นเคานต์แห่งฟลานเดอส์เพื่อกีดกันเบาด์วินที่ 2 แห่งแอโนต์ หลานชายที่เป็นบุตรชายคนรองของเบาด์วินที่ 6 กับริชิลดา
จากศึกสงครามดังกล่าว ความพ่ายแพ้ต่อข้าราชบริวารของตนทำให้กองทัพของพระเจ้าฟีลิปที่ 1 ขาดแคลนความน่าเชื่อถือ เพื่อรักษาเกียรติและความเกรียงไกรของราชวงศ์ พระองค์ได้ทำการเจรจาตกลง ยอมรับรอแบร์ชาวฟรีสลันด์เป็นเคานต์แห่งฟลานเดอส์ เหล่าที่ปรึกษาของพระเจ้าฟีลิปหนุ่มแนะนำให้พระองค์ผนึกสันติภาพด้วยการแต่งงาน แต่ธิดาของรอแบร์ต่างก็ยังเด็กเกินไป มีเพียงแบร์ตา ธิดาเลี้ยงที่มีอายุพอที่จะแต่งงานได้
พิธีอภิเษกสมรสของแบร์ตากับพระเจ้าฟีลิปที่ 1 ถูกจัดขึ้นในปี ค.ศ. 1072 แต่กว่าทั้งคู่จะมีพระโอรสธิดาคนแรกก็ในอีกหกปีต่อมา ทั้งคู่มีพระโอรสธิดาด้วยกันหกคน คือ
กงสต็องส์ (ค.ศ. 1078–1126) ภรรยาของอูกที่ 1 เคานต์แห่งช็องปาญ และโบเฮมอนด์ที่ 1 เจ้าชายแห่งอันติออค
พระเจ้าหลุยส์ที่ 6 แห่งฝรั่งเศส (ค.ศ. 1081–1137)
อ็องรี (ค.ศ. 1083–1089)
ชาร์ลส์ (ค.ศ. 1085–1091)
อูเดส์ (ค.ศ. 1087–1094)
ถูกกักขังและถูกทอดทิ้ง

หลังให้กำเนิดพระโอรสธิดาหลายคน ชีวิตแต่งงานก็เริ่มเกิดรอยร้าว กษัตริย์เริ่มเบื่อหน่ายพระมเหสีโดยไม่มีใครทราบเหตุผลที่แน่ชัด วิลเลียมแห่งมาล์มสบรี นักประวัติศาสตร์ชาวอังกฤษให้เหตุผลว่าเป็นเพราะแบร์ตานั้น "อ้วนเกินไป" ทั้งที่กษัตริย์เองก็อ้วนเกินกว่าม้าจะรับน้ำหนักตัวไหว ปี ค.ศ. 1090 พระเจ้าฟีลิปขังพระมเหสีไว้ในปราสาทมงต์เตรยล์ซึ่งเป็นหนึ่งในสินเดิมของพระนาง ต่อมาในปี ค.ศ. 1092 ทรงประกาศว่าจะหย่ากับพระนางเพื่อแต่งงานใหม่กับแบร์ตราดแห่งมงต์ฟอร์ หญิงมีพันธะที่เป็นภรรยาของฟูลค์ที่ 4 เคานต์แห่งอ็องฌู การตัดสินใจของพระองค์ทำให้บิดาเลี้ยงของแบร์ตาโกรธมาก แบร์ตาสิ้นพระชนม์หลังจากนั้นไม่นานในวันที่ 15 ตุลาคม ค.ศ. 1094 ทำให้พระเจ้าฟีลิปที่ 1 หมดพันธะ ขณะที่เคานเตสแห่งอ็องฌูยังคงมีพันธะเนื่องจากฟูลค์ สามีของเธอยังคงมีชีวิตอยู่
พิธีแต่งงานของแบร์ตาแห่งฮอลแลนด์กับพระเจ้าฟีลิปที่ 1 แห่งฝรั่งเศส
พระเจ้าฟีลิปที่ 1 แต่งงานกับแบร์ตราด เคาน์เตสแห่งอ็องฌู ขณะที่แบร์ตาแห่งฮอลแลนด์ถูกจองจำในปราสาท
แบ็งฌาแม็ง ปาวาร์

แบ็งฌาแม็ง ปาวาร์ (ฝรั่งเศส: Benjamin Pavard; เกิด 28 มีนาคม ค.ศ. 1996) เป็นนักฟุตบอลชาวฝรั่งเศส ปัจจุบันเล่นในตำแหน่งกองหลังให้กับอินแตร์นาซี โอนาเลมีลาโน
แหล่งข้อมูลอื่น

France profile เก็บถาวร 2019-03-26 ที่ เวย์แบ็กแมชชีน at FFF
| ด ค กผู้เล่นชุดปัจจุบันของสโมสรฟุตบอลไบเอิร์นมิวนิก  |
| --- | --- |
 1 น็อยเออร์  2 อูปาเมกาโน  3 คิม มิน-แจ  4 เดอ ลิคต์  6 คิมมิช  7 กนาบรี  8 โกเร็ทซ์คา  9 เคน  10 ซาเน  11 กอมาน  15 ไดเออร์  17 มาเน  18 เปเรตซ์  19 เดวีส์  20 ซาร์  21 แอร์น็องแดซ  22 โรกา  23 นีย็องซู  24 ตอลีโซ  25 มึลเลอร์  35 นือเบิล  42 มูซีอาลา  ผู้จัดการ: กงปานี
แฟ็งเดอซีแย็กล์

ภาพวาดโดยอาชีล เลอมอในนิตยสารข่าว เลอเปเลแร็ง (ค.ศ. 1899 หรือ 1900) ล้อเลียนคุณค่าที่ฝ่ายสาธารณรัฐยึดถือว่าเป็นเรื่องเพ้อฝัน
แฟ็งเดอซีแย็กล์ (ฝรั่งเศส: fin de siècle) เป็นคำภาษาฝรั่งเศสหมายถึง "ปลายศตวรรษ" วลีนี้มีความหมายคล้ายสำนวนภาษาอังกฤษ "turn of the century" (เปลี่ยนศตวรรษ) และหมายความถึงการสิ้นสุดยุคสมัยหนึ่งและเริ่มต้นยุคสมัยใหม่ โดยทั่วไปวลีแฟ็งเดอซีแย็กล์ (หากไม่มีบริบทร่วม) หมายถึงช่วงปลายคริสต์ศตวรรษที่ 19 ซึ่งช่วงเวลานี้ถูกมองอย่างกว้างขวางว่าเป็นความเสื่อมทางสังคม แต่ขณะเดียวกันก็เป็นความหวังในการเริ่มต้นใหม่ "จิตวิญญาณ" ของแฟ็งเดอซีแย็กล์มักหมายถึงพลวัตทางวัฒนธรรมช่วงคริสต์ทศวรรษ 1880 และ 1890 ซึ่งรวมถึงความเบื่อหน่าย ไม่วางใจ มองโลกในแง่ร้ายและ "ความเชื่อแพร่หลายว่าอารยธรรมนำไปสู่ความเสื่อมทราม"
เดิมแฟ็งเดอซีแย็กล์เป็นวลีที่ใช้ทั่วไปกับศิลปะและศิลปินฝรั่งเศส ซึ่งลักษณะทางวัฒนธรรมปรากฏครั้งแรกที่นั่น แต่ต่อมาลักษณะดังกล่าวแพร่ไปสู่ประเทศยุโรปอื่น ๆ วลีนี้จึงกลายเป็นทัศนะและคุณลักษณะทางวัฒนธรรมของปลายคริสต์ศตวรรษที่ 19 มากกว่าจะมุ่งเน้นเฉพาะขบวนการทางศิลปะในฝรั่งเศสที่เป็นต้นกำเนิด แนวคิดที่ศิลปินยุคนี้พัฒนาขึ้นยังผลักดันให้เกิดลัทธิสัญลักษณ์นิยมและนวยุคนิยม
แนวคิดสำคัญของวัฒนธรรมทางการเมืองช่วงแฟ็งเดอซีแย็กล์เป็นที่ถกเถียงอย่างมากและมักถูกกล่าวว่าส่งอิทธิพลสำคัญต่อลัทธิฟาสซิสต์ และเป็นจุดกำเนิดของวิชาภูมิรัฐศาสตร์ รวมถึงแนวคิด เลเบินส์เราม์ ของเยอรมนี ไมเคิล เฮฟเฟอร์แนน ศาสตราจารย์ด้านภูมิศาสตร์ประวัติที่มหาวิทยาลัยนอตทิงแฮม และแมคคูบิน ทอมัส โอเวนส์ นักวิชาการอาวุโสที่สถาบันวิจัยนโยบายต่างประเทศเขียนถึงที่มาของภูมิรัฐศาสตร์:
แนวคิดซึ่งโครงการที่ต้องการชื่อใหม่ในปี ค.ศ. 1899 นี้ สะท้อนถึงความเชื่อแพร่หลายว่าความเปลี่ยนแปลงที่เกิดขึ้นในเศรษฐกิจและระบบการเมืองโลกนั้นมีความสำคัญอย่างยิ่ง
เฮฟเฟอร์แนนบรรยายว่า "จะเข้าใจโลกใหม่ของคริสต์ศตวรรษที่ 20 ได้ทั้งหมดต้องบูรณาการเข้ากับทั้งโลก" เทคโนโลยีและการสื่อสารทั่วโลกส่งผลให้โลก "เล็กลง" และเกิดคติ "โลกเดียว" ในอุดมคติ ซึ่งพัฒนาไปไกลกว่า "อุดมการณ์รวม" ขณะที่โอเวนส์กล่าวว่า
สิ่งที่เราคิดเกี่ยวกับภูมิรัฐศาสตร์ขณะนี้มีที่มาจากยุโรปยุค fin de siècle ซึ่งขานรับการเปลี่ยนแปลงทางเทคโนโลยี ... และการสรรสร้าง "ระบบการเมืองแบบปิด" เมื่อการแข่งขันของจักรวรรดินิยมยุโรปลบ "พรมแดน" ของโลก
ปฏิกิริยาทางการเมืองหลักในยุคสมัยนี้คือการลุกฮือต่อต้านวัตถุนิยม เหตุผลนิยม ปฏิฐานนิยม ชนชั้นกระฎุมพีและประชาธิปไตยเสรีนิยม ชั่วรุ่นแฟ็งเดอซีแย็กล์สนับสนุนอารมณ์นิยม ความไร้เหตุผล อัตนัยนิยมและชีวิตนิยม ขณะที่กรอบความคิดของยุคสมัยมองว่าอารยธรรมกำลังตกอยู่ในวิกฤตและต้องการการแก้ไขครั้งใหญ่และสมบูรณ์
แมแทรซ็องติทร์

ออร์ต็องส์และมารี มันชีนี บาทบริจาริกาในพระเจ้าหลุยส์ที่ 14
แมแทรซ็องติทร์ (ฝรั่งเศส: maîtresse-en-titre) เป็นตำแหน่งของพระสนมเอกในพระมหากษัตริย์แห่งฝรั่งเศส เป็นตำแหน่งกึ่งทางการและได้รับการสมนาคุณด้วยที่พักส่วนตัว ตำแหน่งดังกล่าวเกิดขึ้นครั้งแรกในรัชสมัยพระเจ้าอ็องรีที่ 4 และมีมาจนถึงรัชสมัยพระเจ้าหลุยส์ที่ 15 แห่งฝรั่งเศส
ในรัชกาลพระเจ้าหลุยส์ที่ 14 แมแทรซ็องติทร์ แปลได้สองแบบคือบาทบริจาริกาของพระมหากษัตริย์ หรืออนุภรรยาของชายผู้ดีที่คบหากันอย่างเปิดเผย เช่น กาบรีแยล แด็สเทร และชาร์ล็อต-มาร์เกอริต เดอ มงมอร็องซี ในพระเจ้าอ็องรีที่ 4 รวมทั้งมาดาม เดอ ปงปาดูร์ และมาดาม ดูว์ บารี ในพระเจ้าหลุยส์ที่ 15 เป็นต้น
แม่น้ำกูเนเน

แผนที่การไหลของแม่น้ำกูเนเน
แม่น้ำกูเนเน (โปรตุเกส: Cunene) เป็นแม่น้ำในแอฟริกาตอนใต้ ไหลผ่านที่ราบสูงในประเทศแองโกลา ไหลไปทางใต้เป็นแนวเขตแดนระหว่างประเทศแองโกลาและนามิเบีย ลงสู่มหาสมุทรแอตแลนติก เป็นหนึ่งในแม่น้ำสายยาวไม่กี่แห่งในภูมิภาคนี้ มีความยาว 1,050 เมตร (652 ไมล์) มีพื้นที่รับน้ำ 106,560 ตร.กม. (41,143 ตร.ไมล์) หมายถึงระบายน้ำออกต่อปีที่ 174 ม³/วิ
แม่น้ำชีงกู

| แม่น้ำชีงกู |
| --- | --- |

ลักษณะทางกายภาพ
ปากน้ำ: แม่น้ำแอมะซอน
ความยาว: 1,230 mi (1,979 km)
แม่น้ำชีงกู (โปรตุเกส: Xingu) เป็นแม่น้ำทางตอนเหนือของประเทศบราซิล ต้นน้ำมีหลายแหล่งในบริเวณตอนเหนือของที่ราบสูงมาตูโกรสซู ไหลไปทางเหนือ ผ่านด้านตะวันออกเฉียงเหนือของรัฐมาตูโกรสซูและตอนกลางของรัฐปารา ลงสู่แม่น้ำแอมะซอนที่บริเวณใกล้ปากแม่น้ำ แม่น้ำมีความยาว 1,230 ไมล์ (1,979 กม.) นักชาติพันธุ์วิทยาชาวเยอรมันเข้ามาสำรวจแม่น้ำนี้ระหว่าง ค.ศ. 1884-1887
แม็กซ์ กาวาเลรา

| แม็กซ์ กาวาเลรา |
| --- | --- |

ข้อมูลพื้นฐาน
ชื่อเกิด: มัสซีมีเลียนู อังโตนีอู กาวาเลรา
รู้จักในชื่อ: Max Possessed
เกิด:  (1969-08-04) 4 สิงหาคม ค.ศ. 1969 (55 ปี) Belo Horizonte, Brazil
แนวเพลง: Heavy metal, groove metal, thrash metal, death metal, nu metal
อาชีพ: นักดนตรี นักร้องนักแต่งเพลง
เครื่องดนตรี: Vocals, guitar, bass guitar, berimbau, percussion, sitar, sampler, talk box, agogô, chains
ช่วงปี: 1984–ปัจจุบัน
ค่ายเพลง: Roadrunner, Cogumelo, Nuclear Blast, Napalm

เว็บไซต์: cavaleraconspiracy.net
มัสซีมีเลียนู อังโตนีอู กาวาเลรา (โปรตุเกส: Massimiliano Antonio Cavalera) หรือ แม็กซ์ กาวาเลรา (Max Cavalera)  เป็นนักร้อง มือกีตาร์และนักแต่งเพลงชาวบราซิล ปัจจุบันเป็นสมาชิกวง โซลฟลาย (Soulfly), คาวาเลราคอนสปิเรซี (Cavalera Conspiracy), และ คิลเลอร์บีคิลด์ (Killer Be Killed) เขาเป็นผู้ร่วมก่อตั้งวงเซปุลตูรา (Sepultura) ในปี 1984 ร่วมกับน้องชายของเขา อีกอร์ กาวาเลรา โดยเป็นนักร้องนำและกีตาร์จนถึงปี 1996 นอกจากนี้ยังเคยมีไซด์โปรเจกต์กับวง เนลบอมบ์ (Nailbomb)
แม่น้ำตาปาฌอส

| --- | --- |
แม่น้ำตาปาฌอส

แม่น้ำ

 The city of Itaituba on the banks of the Tapajós River 


ต้นกำเนิด: 
 - ตำแหน่ง: Juruena–Teles Pires junction, Brazil
ปากแม่น้ำ: Amazon River
 - ตำแหน่ง: Santarém, Pará State, Brazil


ความยาว: 840 km (520 mi) km (ข้อผิดพลาดนิพจน์: "&" เป็นอักขระเครื่องหมายวรรคตอนที่ไม่รู้จัก mi)


    Map of the Amazon Basin with the Tapajós River highlighted    Map of the Amazon Basin with the Tapajós River highlighted   
ตาปาฌอส (โปรตุเกส: Tapajós) เป็นแม่น้ำในประเทศบราซิล ไหลผ่านป่าดิบชื้นแอมะซอน เป็นแควแม่น้ำสายใหญ่ของแม่น้ำแอมะซอน หากรวมความยาวกับแม่น้ำจูรูเอนา แม่น้ำตาปาฌอสจะมีความยาวราว 2,080 กิโลเมตร (1,290 ไมล์) เป็นหนึ่งในแม่น้ำใสที่ใหญ่ที่สุด คิดเป็น 6% ของลุ่มแม่น้ำแอมะซอน
แบร์นาแด็ต ซูบีรู

| นักบุญแบร์นาแด็ต ซูบีรู |
| --- | --- |

พรหมจารี
เกิด: 7 มกราคม ค.ศ. 1844 ลูร์ด ประเทศฝรั่งเศส
เสียชีวิต: 16 เมษายน ค.ศ. 1879 เนอแวร์ ประเทศฝรั่งเศส
นิกาย: โรมันคาทอลิก
เป็นนักบุญ: 8 ธันวาคม 1933  โดย สมเด็จพระสันตะปาปาปิอุสที่ 11
วันฉลอง: 16 เมษายน
นักบุญแบร์นาแด็ต ซูบีรู (ฝรั่งเศส: Bernadette Soubirous; [bɛʁ.na.dɛt subiʁu]) เป็นนักบวชคาทอลิกหญิงชาวฝรั่งเศส เป็นที่รู้จักจากการได้เห็นแม่พระประจักษ์ที่ลูร์ด หลังจากมรณกรรมท่านได้รับการประกาศเป็นนักบุญ
ประวัติ

นักบุญแบร์นาแด็ต มีนามเดิมว่า มารี แบร์นาร์ด ซูบีรู เกิดเมื่อวันที่ 7 มกราคม ค.ศ. 1844 เป็นบุตรสาวของนายฟร็องซัว กับนางหลุยส์ ซูบีรู ตั้งแต่เด็กมารี แบร์นาร์ดป่วยด้วยโรคหอบหืดอย่างรุนแรงมาตั้งแต่เด็ก
ในวันที่ 11 กุมภาพันธ์ ค.ศ. 1858 ขณะที่มารี แบร์นาร์ด กับน้องสาว และเพื่อนหาเก็บฟืนมาหุงข้าว ทั้งสามก็ได้เห็นสตรีคนหนึ่งปรากฏตัวขึ้นที่ถ้ำเล็ก ๆ ในบนฝั่งแม่น้ำกาฟ เดอ โป แบร์นาแด็ตยังได้พบเห็นสตรีนั้นอย่างต่อเนื่องมาอีกตลอดระยะเวลา 5 เดือน รวมทั้งสิ้น 18 ครั้ง สตรีนิรนามสอนแบร์นาแด็ตให้สวดสายประคำ และให้เธอไปบอกบาทหลวงอธิการโบสถ์ให้สร้างโบสถ์น้อยขึ้นบริเวณนั้น สตรีนิรนามบอกความลับเธอหลายข้อซึ่งแบร์นาแด็ตได้เก็บไว้จนชั่วชีวิต เธอได้บอกเล่าเหตุการณ์นี้ให้คนรอบข้างฟัง แต่ไม่มีใครเชื่อ แบร์นาแด็ตพยายามถามชื่อเธอมาตลอด จนกระทั่งการประจักษ์ครั้งที่ 16 เมื่อวันที่ 25 มีนาคม สตรีนั้นจึงบอกแบร์นาแด็ตว่า “ฉันคือการปฏิสนธินิรมล”
ฝ่ายคริสตจักรโรมันคาทอลิกได้ดำเนินการสอบสวนเหตุการณ์ที่เกิดขึ้น และออกประกาศรับรองว่าพระนางมารีย์พรหมจารีได้มาประจักษ์แก่แบร์นาแด็ตที่ลูร์ดจริง มีการสร้างสักการสถานแม่พระประจักษ์ที่ลูร์ดขึ้นตามที่พระแม่มารีย์ฝากบอกผ่านแบร์นาแด็ต
ส่วนแบร์นาแด็ตได้ตัดสินใจเป็นนักบวชคณะภคินีเมตตาธรรมแห่งเนอแวร์ ในเดือนกรกฎาคม ปี ค.ศ. 1866 ระหว่างที่ยังอยู่ในขั้นโนวิซ ซิสเตอร์แบร์นาแด็ตได้ช่วยงานหลายอย่าง จนกระทั่งล้มด้วยด้วยวัณโรค และถึงแก่กรรมเมื่อวันที่ 16 เมษายน ค.ศ. 1879
หลังมรณกรรม

หลังจากซิสเตอร์แบร์นาแด็ตถึงแก่กรรม สมเด็จพระสันตะปาปาปิอุสที่ 10 ได้แต่งตั้งท่านเป็นผู้น่าเคารพ ต่อมาในวันที่ 14 มิถุนายน ค.ศ. 1925 ท่านได้รับการประกาศเป็นบุญราศีโดยสมเด็จพระสันตะปาปาปิอุสที่ 11 และได้รับการประกาศเป็นนักบุญเมื่อวันที่ 8 ธันวาคม 1933 ในสมณสมัยเดียวกัน
ศพนักบุญแบร์นาแด็ตถูกหุ้มด้วยขี้ผึ้ง แต่งให้ดูเหมือนตอนเพิ่งถึงแก่มรณกรรม
แมร์ตูลา

| แมร์ตูลา |
| --- | --- |
เทศบาล
ทิวทัศน์เมืองแมร์ตูลามองจากฝั่งตรงข้ามของแม่น้ำกัวเดียนา มีกำแพงเมืองและปราสาทสมัยกลางอยู่บนเนิน
   ธง ตราอาร์ม
ที่ตั้งเขตเทศบาลแมร์ตูลาในประเทศโปรตุเกส
พิกัด: 37°38′25″N 7°39′40″W﻿ / ﻿37.64028°N 7.66111°W﻿ / 37.64028; -7.66111
ประเทศ:  โปรตุเกส
ภูมิภาค: อาเล็งแตฌู
ประชาคมระหว่างเทศบาล: ไบชูอาเล็งแตฌู
เขต: แบฌา
การปกครอง
 • ประธานสภาเทศบาล: ฌอร์ฌี รอซา (พรรคสังคมนิยม)
พื้นที่
 • ทั้งหมด: 1,292.87 ตร.กม. (499.18 ตร.ไมล์)
ประชากร (พ.ศ. 2554)
 • ทั้งหมด: 7,274 คน
 • ความหนาแน่น: 5.6 คน/ตร.กม. (15 คน/ตร.ไมล์)
เขตเวลา: UTC±00:00 (เวลายุโรปตะวันตก)
 • ฤดูร้อน  (เวลาออมแสง): UTC+01:00 (เวลาออมแสงยุโรปตะวันตก)
เว็บไซต์: www.cm-mertola.pt
แมร์ตูลา (โปรตุเกส: Mértola) เป็นเมืองและเทศบาลแห่งหนึ่งในภูมิภาคอาเล็งแตฌูทางตะวันออกเฉียงใต้ของประเทศโปรตุเกส ใกล้ชายแดนประเทศสเปน ใน พ.ศ. 2554 เขตเทศบาลมีประชากร 7,274 คน บนพื้นที่ประมาณ 1,292.87 ตารางกิโลเมตร ซึ่งถือเป็นเขตเทศบาลที่มีเนื้อที่มากเป็นอันดับที่ 6 ในโปรตุเกส แต่ในขณะเดียวกันก็เป็นชุมชนที่มีประชากรอาศัยอยู่เบาบางเป็นอันดับที่ 2 โดยมีความหนาแน่นประชากรประมาณ 5.62 คนต่อตารางกิโลเมตร (รองจากเขตเทศบาลอัลโกติงที่อยู่ติดกัน)
ศูนย์กลางของเทศบาลแมร์ตูลาคือเมืองแมร์ตูลาซึ่งมีประชากรประมาณ 2,800 คน (พ.ศ. 2554) ตั้งอยู่บนเนินเขาลูกหนึ่งเหนือแม่น้ำกัวเดียนา ทำเลที่ตั้งทางยุทธศาสตร์เช่นนี้ส่งผลให้ที่นี่กลายเป็นท่าเรือค้าขายที่สำคัญในสมัยโบราณ โบสถ์หลักของเมือง (โบสถ์แม่พระรับสาร) แต่เดิมเป็นมัสยิดที่สร้างขึ้นในช่วงที่จักรวรรดิอุมัยยะฮ์พิชิตคาบสมุทรไอบีเรีย
ใน พ.ศ. 2560 แมร์ตูลาเริ่มกระบวนการขอขึ้นทะเบียนเป็นแหล่งมรดกโลกยูเนสโก
แม่น้ำตีเอเต

| --- | --- |
ตีเอเต

River

 Tietê River at Barra Bonita and Igaraçu do Tietê 
ประเทศ: Brazil
ดินแดน: South America




ต้นกำเนิด: Salesópolis, Serra do Mar
ปากแม่น้ำ: Lake at the Eng Souza Dias (Jupiá) Dam, Paraná River


ความยาว: 1,150 km (715 mi)


    Map of the La Plata Basin, showing the Tietê River flowing from São Paulo to the Paraná River.    Map of the La Plata Basin, showing the Tietê River flowing from São Paulo to the Paraná River.   
แม่น้ำตีเอเต (โปรตุเกส: Rio Tietê) เป็นแม่น้ำในรัฐเซาเปาลู ประเทศบราซิล มีความยาว 804 กิโลเมตร มีต้นน้ำอยู่ในทิวเขาใกล้ชายฝั่งมหาสมุทรแอตแลนติก ไหลไปทางตะวันตกเฉียงเหนือผ่านตอนกลางของรัฐ ไหลลงแม่น้ำปารานา แม่น้ำสายนี้ไหลผ่านเมืองเซาเปาลู
แม่น้ำปาราอีบาดูซูล

แม่น้ำปาราอีบาดูซูล
แม่น้ำปาราอีบาดูซูล (โปรตุเกส: Paraíba do Sul) หรือเรียกง่าย ๆ ว่า แม่น้ำปาราอีบา เป็นแม่น้ำทางใต้-ตะวันออกของประเทศบราซิล ไหล่ผ่านความยาว 1,120 กม. จากตะวันตกสู่ตะวันออกเฉียงเหนือ เกิดจากการรวมตัวกันของแม่น้ำปาราอีติงกากับแม่น้ำปาราอีบูนา ไหลลงทะเลที่กัมโปส
แฟร์ดีน็อง เดอ โซซูร์

| แฟร์ดีน็อง เดอ โซซูร์ |
| --- | --- |

เกิด: 26 พฤศจิกายน ค.ศ. 1857
เสียชีวิต: 22 กุมภาพันธ์ ค.ศ. 1913

ยุค: ปรัชญาคริสต์ศตวรรษที่ 19
แนวทาง: ปรัชญาตะวันตก
สำนัก: โครงสร้างนิยม, สัญญาณศาสตร์
ความสนใจหลัก: ภาษาศาสตร์
แนวคิดเด่น: โครงสร้างนิยม, สัญญาณวิทยา
 เป็นอิทธิพลต่อ บาร์ต, Lévi-Strauss, Lacan, Althusser, Jakobson, ฟูโก, Derrida, Laclau, ชอมสกี 
 
แฟร์ดีน็อง เดอ โซซูร์ (ฝรั่งเศส: Ferdinand de Saussure; 26 พฤศจิกายน ค.ศ. 1857 – 22 กุมภาพันธ์ ค.ศ. 1913) เป็นนักภาษาศาสตร์ชาวสวิส ซึ่งแนวคิดของเขาได้ปูรากฐานที่สำคัญจำนวนมากในพัฒนาการของภาษาศาสตร์ในคริสต์ศตวรรษที่ 20 เขาได้รับการยอมรับอย่างกว้างขวางว่าเป็นหนึ่งในบิดาของภาษาศาสตร์ยุคศตวรรษที่ 20 และแนวคิดของเขามีผลกระทบอย่างมหาศาลต่อการทำวิจัยกับลิงใหญ่ (ape)
แหล่งข้อมูลอื่น

เอกสารและข้อเขียนต้นฉบับ ตีพิมพ์โดย Texto ISSN: 1773-0120 (ฝรั่งเศส)
แม่น้ำปารา

แม่น้ำปารา
แม่น้ำปารา (โปรตุเกส: Rio Pará) เป็นสาขาของแม่น้ำแอมะซอน ไหลผ่านทางใต้และตะวันออกของเกาะมาราฌอ เมืองหลวงของรัฐปารา ที่ชื่อ เบเลง ตั้งอยู่บนลุ่มแม่น้ำทางตอนใต้ มีความยาวราว 40 ไมล์
แฟร์ดีน็อง เดอ แลแซ็ปส์

| แฟร์ดีน็อง เดอ แลแซ็ปส์ |
| --- | --- |

เกิด: 19 พฤศจิกายน ค.ศ. 1805(1805-11-19) แวร์ซาย, จักรวรรดิฝรั่งเศส
เสียชีวิต: 7 ธันวาคม ค.ศ. 1894(1894-12-07) (89 ปี) Guilly, สาธารณรัฐฝรั่งเศส
พลเมือง: ฝรั่งเศส
ศิษย์เก่า: Lycée Henri-IV, ปารีส
อาชีพ: นักการทูต, นายทุน
มีชื่อเสียงจาก: คลองสุเอซ, คลองปานามา
ผลงาน: Recollections of forty years (1887)
รางวัล: Albert Medal (1870)
ลายมือชื่อ

แฟร์ดีน็อง มารี วีกงต์ [ไวเคานต์] เดอ แลแซ็ปส์ (ฝรั่งเศส: Ferdinand Marie, Vicomte de Lesseps; 19 พฤศจิกายน ค.ศ. 1805 - 7 ธันวาคม ค.ศ. 1894) เป็นหัวหน้าวิศวกรและนักการทูตชาวฝรั่งเศสผู้สร้างคลองสุเอซสำเร็จใน ค.ศ. 1869 เขานำความสำเร็จนี้ไปสร้างคลองปานามาในระดับน้ำทะเลในคริสต์ทศวรรษ 1880 แต่โครงการต้องถูกยกเลิกเนื่องจากโรคมาลาเรียและไข้เหลือง เช่นเดียวกันกับปัญหาการเงิน หลังจากนั้นสหรัฐนำโครงการนี้มาทำต่อ โดยแก้ปัญหาทางสุขภาพและเปลี่ยนรูปแบบเป็นเป็นคลองที่ไม่อยู่ในระดับน้ำทะเลกับตัวล็อก ซึ่งสร้างแล้วเสร็จใน ค.ศ. 1914
แหล่งข้อมูลอื่น

ผลงานโดย แฟร์ดีน็อง เดอ แลแซ็ปส์ ที่โอเพนไลบรารี
Ferdinand de Lesseps (1887). Recollections of forty years. Volume 1. Volume 2. From Internet Archive.
André Gill (1867). "Ferdinand de Lesseps", caricature painting of Ferdinand de Lesseps.
The Delesseps Family เก็บถาวร 2010-11-23 ที่ เวย์แบ็กแมชชีน:  This page focuses on Viscount de Lesseps' family
The A.B. Nichols archival collection เก็บถาวร 2011-07-27 ที่ เวย์แบ็กแมชชีน of documents and materials related to the Panama Canal includes a number of references to the French project, including photographs of de Lesseps and his house in Panama.
Associació de Veïns i Comerciants de la Plaça Lesseps, Gràcia, Barcelona, Catalonia เก็บถาวร 2010-07-11 ที่ เวย์แบ็กแมชชีน
ผลงานโดย แฟร์ดีน็อง เดอ แลแซ็ปส์ บนเว็บ LibriVox (หนังสือเสียง ซึ่งเป็นสาธารณสมบัติ)
กฤตภาคจากหนังสือพิมพ์เกี่ยวกับ แฟร์ดีน็อง เดอ แลแซ็ปส์ ในหอจดหมายเหตุข่าวสารคริสต์ศตวรรษที่ 20 ของ ZBW
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  สวีเดน  เช็กเกีย  ออสเตรเลีย  กรีซ  เนเธอร์แลนด์  โปแลนด์  โปรตุเกส  นครรัฐวาติกัน 
ประชาชน:  Deutsche Biographie  Structurae  Trove 
อื่น ๆ:  NARA  SNAC  IdRef
แม่น้ำเจาอาเปรี

| แม่น้ำเจาอาเปรี |
| --- | --- |

ชื่อท้องถิ่น: Rio Jauaperi (โปรตุเกส)
ที่ตั้ง
ประเทศ: บราซิล
ลักษณะทางกายภาพ

ต้นน้ำ:  
 • ตำแหน่ง: รัฐอามาโซนัส
 
ปากน้ำ:  
 • ตำแหน่ง: รีอูเนกรู
 • พิกัด: 1°35′27″S 61°28′21″W﻿ / ﻿1.590921°S 61.472624°W﻿ / -1.590921; -61.472624
ความยาว: 530 กิโลเมตร (330 ไมล์)
พื้นที่ลุ่มน้ำ: 48,000 ตารางกิโลเมตร (19,000 ตารางไมล์)

อัตราการไหล:  
 • ตำแหน่ง: จุดบรรจบกับรีอูเนกรู รัฐอามาโซนัช
 • เฉลี่ย: 1,300 m3/s (46,000 cu ft/s)
 
ลุ่มน้ำ
ระบบแม่น้ำ: รีอูเนกรู
ลำน้ำสาขา:  
 • ซ้าย: Alalaú River
แม่น้ำเจาอาเปรี (โปรตุเกส: Jauaperi River) เป็นแม่น้ำในรัฐอามาโซนัส ประเทศบราซิล ทางตะวันออกเฉียงเหนือของรัฐ ไหลไปทางตะวันตกเฉียงใต้และทางใต้ ลงสู่แม่น้ำรีโอเนโก ยาว 386 กม.
แตร์เดอโนซาเยอ

| --- | --- |

เพลงชาติของ โตโก
เนื้อร้อง: อาแล็กซ์ กาซีมีร์ โดเซ, 1960
ทำนอง: อาแล็กซ์ กาซีมีร์ โดเซ, 1960
รับไปใช้: 1960
รับไปใช้ใหม่: 1992
เลิกใช้: 1979
แตร์เดอโนซาเยอ (ฝรั่งเศส: Terre de nos aïeux; แปลว่า ดินแดนแห่งบรรพบุรุษของเรา) เป็นเพลงชาติของประเทศโตโก เนื้อร้องและทำนองประพันธ์โดยอาแล็กซ์ กาซีมีร์ โดเซ (Alex Casimir-Dosseh) และเป็นเพลงชาติตั้งแต่ได้รับเอกราชใน ค.ศ. 1960 จนกระทั่ง ค.ศ. 1979 เมื่อเพลงนี้ถูกแทนที่ด้วยเพลงอื่นที่พรรคชุมนุมชาวโตโกประพันธ์ขึ้น แต่ก็กลับมาเป็นเพลงชาติอีกครั้งใน ค.ศ. 1992
เนื้อร้อง

| เนื้อร้องภาษาฝรั่งเศส | เนื้อร้องภาษา เอเว | คำแปล |
| --- | --- | --- |
|  Salut à toi pays de nos aïeux, Toi qui les rendait forts, Paisibles et joyeux, Cultivant vertu, vaillance, Pour la prospérité Que viennent les tyrans, Ton cœur soupire vers la liberté, Togo debout, luttons sans défaillance, Vainquons ou mourons, mais dans la dignité, Grand Dieu, toi seul nous a exaltés, Du Togo pour la prospérité, Togolais viens, bâtissons la cité. Dans l’unité nous voulons te servir, C’est bien là de nos cœurs,le plus ardent désir, Clamons fort notre devise, Que rien ne peut ternir. Seul artisan de ton bonheur, ainsi que de ton avenir, Brisons partout les chaînes de la traîtrise, Et nous te jurons toujours fidélité, Et aimer servir, se dépasser, Faire encore de toi sans nous lasser, Togo chéri, l’or de l’humanité. Salut, salut à l'Univers entier Unissons nos efforts sur l'immense chantier D'où naîtra toute nouvelle La Grande Humanité Partout au lieu de la misère, apportons la félicité. Chassons du monde la haine rebelle Finis l'esclavage et la Captivité A l'étoile de la liberté, Renouons la solidarité Des Nations dans la fraternité. |  |  พระเจ้าจงเจริญ ดินแดนแห่งบรรพบุรุษของเรา พระองค์ทรงประทานให้พวกเจ้าเข้มแข็ง สันติภาพและปลื้มปีติ ปลูกฝังคุณธรรมและความกล้าหาญ เพื่อความรุ่งเรือง แม้พวกทรราชจะกลับมา หัวใจของท่านโหยหาอิสรภาพ ตื่นเกิดโตโก เราสู้ไม่ถอย ชัยชนะ ความตาย แต่อยู่ในศักดิศณี พระเจ้าทรงฤทธานุภาพ เพียงพระองค์เดียว ทำให้โตโกมีความเจริญรุ่งเรื่อง ตื่นเถอดชาวโตโก เราให้เราสร้างประเทศชาติ เพื่อรับใช้ท่านด้วยความสามัคคี เป็นคามปรารถนาที่เร้าร้อนที่สุดในใจเรา เราจะตะโกนให้ก้องด้วยคติพจน์ของเรา ไม่มีอะไรที่แปดเปื้อนเราได้ เราเป็นเพียงผู้รังสรรค์ ความปลื้มปีติ และอนาคตของเจ้า เราทำลายโซ่ตรวนและการทรยศไปทุกที่ และเราปฏิญารต่อท่านด้วยควาศรัทธาตลอดไป ด้วยความรัก ดูแล และขยัน ไม่รู้จักเหน็ดเหนื่อย ทำเพื่อท่าน โตโกอันเป็นที่รัก ความงดงามเป็นแบบอย่างต่อมนุษยชาติ จงเจริญ จงเจริญ ทั่วสากลโลก เราพยายามสร้างพื้นที่ที่ยิ่งใหญ่นี้เป็นของเรา เมื่อวันที่เกิดขึ้นใหม่ มนุษยชาติที่ยิ่งใหญ่ แทนที่จะมีความทุกข์ใจ ขอให้เรานำความปลาบปลึ้มปีติมาให้ทุกที่ เราไล่ตามความชิงชังที่ไม่เชื่อฟังจากโลมนุษย์ ด้วยการเป็นทาสและจองจำสิ้นสุดลง ณ ดวงดาวแห่งเสรภาพ เรามาร่วมสร้างความมัคคีขึ้นมาใหม่ ในภารดรภาพของชาติ |